| PEIXE PILOTO |

(Naucrates ductor). Pequeno pez, habitualmente asociado ás quenllas e a outros peixes maiores, e emparentado coas cabalas e cos atúns.

É peláxico e aparece por todo o mundo nos océanos tropicais e temperados. O seu nome alude a súa suposta costume de acompañar ás quenllas (e, ás veces, a outros peixes de gran tamaño) e conducilos realmente ata a presa. Aliméntase dos restos de comida que deixa o seu hospede, polo que merece o nome de comensal (literalmente; "que come na mesma mesa"). Varios de eles adoitan nadar, en efecto, en torno ás quenllas, facendo breves escapadas, pero é dubidoso que actúen como pilotos. V.V. Shuleikin calculou que o quenlla nada tres veces máis de présa ca eles e supuxo que estes peixes deben de trasladarse transportados pola onda provocada pola quenlla, é dicir, pola capa de auga inmediata a súa superficie que se despraza á mesma velocidade que aquel. |

Con frecuencia atópanse algúns individuos novos abeirados entre os tentáculos das medusas, hábito que comparten coas crías do xurelo e co peixe pallaso.
O corpo do peixe piloto é similar ó da cabala, coa primeira aleta dorsal reducida a unhas cantas espiñas baixas; a segunda dorsal e a anal son moderadamente longas e atópanse unha fronte a outra. Ten unha cor azul escura no dorso e prateado nos flancos, onde presenta unhas seis barras verticais que se desvanecen coa idade. O pez piloto atinxe 60 cm de lonxitude.

Tamén os peixes do xénero Seriola (e en especial S. Zonata) asócianse ós quenllas. Pódese distinguir a este último do peixe piloto, bastante parecido, pola presencia de sete pequenas espiñas, unidas por unha membrana e situadas diante da aleta dorsal de radios dondos (de catro a cinco espiñas afastadas en Naucrates). Coñécense tamén outras especias asociadas ás quenllas: Elagatis bipinnulatus, e Caranx stellatus. A ámbolos dous véselles escoltando ás quenllas grises (Carcharinus) nas illas Galápagos.

FAMILIA: carángidos. ORDE: perciformes. CLASE: peixes